GNSPY

**Grupul Național de Studiu și Practică Yoga** (**GNSPY**) este un grup care se ocupă cu practica Yoga.
Face parte din Federaţia Europeană de Yoga.

**Mario-Sorin Vasilescu** (n. 25 august 1947, Bucureşti - d. 9 august 2015), numit *Acharya* sau *Yogacharya* este inițiatorul grupului GNSPY.
A ținut o rubrică de mare succes la Flacăra.

Face studii de Medicină, întrerupte din motive familiale. În 1971-1972 ţine primele lecţii de Ashtanga Yoga, iar din anii 1974-1975, se revelează ca un proeminent şef de şcoală.

Cercetările profesorului Mario Sorin Vasilescu au o temă unitară: Automodelarea umană pe bază de autocunoaştere şi autocontrol. Numeroasele articole pe care le-a semnat până acum - studii teoretice, experimente, lucrări practice, comunicări - converg toate spre tema sa predilectă, cu multiplele ei aspecte: automodelarea la nivelul vieţii cotidiene şi sociale (vezi serialul din „Flacăra”, 1976); elemente de epistemologie ale disciplinelor de automodelare (serialul din „Ştiinţă şi tehnică”, 1977-1982); articole despre filosofia şi practica mişcării conştiente, rubrici şi seriale practice la TV şi radio despre relaxare, utilizarea timpului respiratoriu, optimizarea capacităţii de învăţare; elemente de medicină tradiţională şi terapie holistică (în cadrul unui cerc profesional cu studenţii de la IMF Bucureşti). Comunicările sale ştiinţifice se ocupă de unele modalităţi de echilibrare psihisomatică, sau de cercetări în electronografie pentru evidenţierea modificărilor bio-câmpului în cadrul antrenamentului de autoperfecţionare. În aceste decenii, au beneficiat de lecţiile sale câteva mii de cursanţi. Cine a practicat cu Mario Sorin Vasilescu i-a remarcat darul paideic special, cunoştinţe enciclopedice, pasiune inter-disciplinară.

În anii 80, fixează jaloanele unei posibile ştiinţe noi: Antroposemiotica. E un domeniu nou şi ar necesita unele explicaţii. Profesorul ne formulează o definiţie: „Capacitatea omului de a sesiza caracterul de informaţie şi – implicit - de semn, în gruparea de semne ale legilor naturii şi în rezultatul manifestat al acestor legi. Autocunoaşterea implică şi efortul de a descifra „semne” pe care materia şi le adresează sie însăşi de când a apărut; dar numai omul poate citi aceste semne. El îşi ameliorează comportamentul decodând corect şi necontrariind sugestiile care-i vin din informaţionalul universal. El va afla că ultima particulă a materiei comunică cu întregul, cu baza, cu prima „stare” a materiei. (...) Omul optimizat îşi amplifică necontenit biocâmpul, el primeşete şi dă cu generozitate.”

După revoluţie, în august 1991, a făcut prima sa ieşire în Occident, la Paris, cu soţia sa Elena Aurelia, doctor stomatolog.

Profesorul Mario Sorin Vasilescu, acharya (mare maestru) după titulatura sa în domeniu, n-a stat să-şi adune studiile sau conferinţele într-o carte. Există sute, sute de casete audio şi video, înregistrări de la lecţiile sale magistrale: circa 450 de conferinţe în ţară şi străinătate. Se va petrece, cred, ca şi în cazul lui Osho: cărţile sale, extrase de pe casete, vor fi publicate de ucenici sau de vreo fundaţie care se va numi „Fundaţia Mario Sorin Vasilescu”.

**Biografie în ziarul *ZIUA*, 30 octombrie 2002** — Opinia unui mare yoghin: "Ceea ce se face la Bivolaru nu este Yoga!" - dead link -, 30 octombrie 2002, Laszlo KALLAI, Ziua, copie, copie2

Mario Sorin Vasilescu s-a nascut la 25 august 1947 in Bucuresti si a studiat medicina. In 1956, la varsta de noua ani, este initiat de confesorul familiei sale in "Crucea vie", practica ortodoxa foarte putin cunoscuta chiar si in Est, similara si paralela cu isihasmul. In 1962, extrem de bolnav, cu perspectiva a doar cinci-sase luni de viata, este initiat si practic salvat de gurul sau (Ion Vulcănescu?), unul din ultimii maestri autentici in Yoga Traditionala indiana. Fiind ultimul sau discipol, a primit de la acesta o cheie pentru insusi conceptul de Yoga, indiferent de scoala, epoca sau context, cat si o prima deschidere spre Yoga Logosului - Vak Yoga.

In 1963, cu acceptul gurului sau, devine discipolul lui Yamamoto Roshi si primeste initierea Zen Rinzai si Budo-Zen, devenind singurul membru nejaponez al scolii interne de Budo-Zen Sakura-Ryu.

La sfarsitul lui 1971 demareaza primul curs oficial de Hatha-Yoga la Casa de Cultura "Mircea Voda". Anul urmator preia si cursurile de Yoga Integrala ale Clubului Sindicatelor Sanitare. A tinut peste 450 de conferinte in Romania si in tarile lagarului comunist. In 1972 devine membru al Asociatiei de Studii Orientale, asociatie care il confirma ca profesor de Yoga.

In 1973 - 1976, cu ocazia vizitelor sale in Romania, Aviyogi Suren Goyal, unul din cei sapte critici in Yoga din lume, directorul Institutului de Cercetari Psiho-fiziologice in Yoga (Psycho-physiological Yoga Research Institute) - New Delhi, apreciaza Centrul romanesc de Yoga ca pe unul dintre cele mai autentice, nu numai in Europa, ci si din India. Acesta il confirma pe Vasilescu titular de Yogacharya.

Incepand din 1974 sustine cursuri in cadrul primei Catedre de Yoga a Universitatii Cultural-Stiintifice Bucuresti, iar cu un an mai tarziu demareaza in cateva spitale cercetarea in Yoga Chikitsa (Yoga terapeutica), in special pentru probleme cardiace, respiratorii, de coloana vertebrala si scleroza multipla.

In 1978 primeste de la cei autorizati esenta teoretica si practica a ceea ce se numeste astazi Vak-Yoga, o proto-Yoga aflata in adormire de 800 de ani si conservata - se pare - pentru epoca actuala.

In 1987, cand scoala intra in "adormire" pentru a-si proteja puritatea, devine unul din cei trei "gardieni ai sigiliului" desemnati a asigura continuitatea spirituala a scolii.

Dupa ani de zile de "exil" in februarie 1990 a fondat GNYRU - Grupul National Yoga pentru Restaurare Umana. In ultimul deceniu a avut o activitate bogata, fiind organizator al Seminarului National de Vara, al Universitatii de Vara, conduce mai multe cursuri de rezonanta estetica ale Academiei de Muzica Bucuresti.

In 1991 primeste, la centrul Asociatiei Zen International (AZI) din Gendroniere, Franta, initierea in Sodo-Zen, forma a Zazen-ului promovata in Occident de catre Taisen Deshimaru.

In 1994 GNYRU este acceptat ca membru in Uniunea Europeana de Yoga (UEY), Romania devenind, astfel, primul stat ex-comunist acceptat de forul european. Din 1995, este reprezentant oficial al Romaniei in Uniunea Europeana de Yoga si membru in Comitetul Pedagogic.

Din 1996 devine membru si advisor international in Yoga al WAVE (World Association for Value Education). Vasilescu are o serie de lucrari de specialitate si a facut descoperiri stiintifice (efectul electro-atomic - el a realizat primele electronografii Yoga din lume, decelarea si confirmarea experimentala a cel putin 16 corpuri energetice coexistand in fiinta umana). Este profesor, sef de catedra la Universitatea Populara Bucuresti, directorul Revistei Romane de Yoga, este realizatorul unor emisiuni televizate si radifonice.

**Mario Sorin Vasilescu despre Gregorian Bivolaru în 1995** - Adeptii gurului se învârt în jurul adevãrului si ajung în anticamera iadului - dead link -, 20 februarie 1995, MARIO SORIN VASILESCU, mail-archive.com, copie

1. Am primit inițierea în yoga acum mai bine de 32 de ani.

2. Predau oficial yoga de la 1 decembrie 1971. De altfel, tocmai la acest prim curs al meu, la Casa de Culturã "Mircea Vodã", își fãcea din când în când apariția, ca orice curios, Gregorian Bivolaru. În 1974 am primit titlul de yogacharya. La 30 aprilie 1994, Grupul Național Yoga pentru Restaurare Umanã, pe care îl conduc, a devenit membru oficial al Uniunii Europene de Yoga.

3. În 1974-1975, primind conducerea catedrei de yoga a Universității Cultural-Știintifice, pe care o dețin și azi, și dirijând în acelasi timp alte două cursuri, a trebuit să renunț la primul. Pentru a se asigura continuitatea cursului, dr. Virgil Aldulescu, coordonatorul, l-a promovat peste noapte pe Bivolaru.

4. Este necesarã precizarea: Bivolaru nu a fost niciodatã profesor la Universitatea Popularã, dintr-un motiv clar expus de un regretat mentor al acesteia: "Există o incompatibilitate organică între prestanța acestei instituții și personajul în cauză".

## Note

1. ↑ Dictatura se ferea de yoga ca dracu' de tămâie, 16 septembrie 2009, *Jurnalul Naţional*, accesat la 22 aprilie 2016
2. ↑ A murit orientalistul Mario Sorin Vasilescu. Cum l-a cunoscut scriitorul Vasile Andru, 9 august 2015, Redacţia Adevărul, *Adevărul*, accesat la 22 aprilie 2016

## Legături externe

* http://www.gnspy.org - http://archive.is/1liE4
* Revista română de yoga, *gnspy.org* — http://archive.is/qkKib

* A murit orientalistul Mario Sorin Vasilescu. Cum l-a cunoscut scriitorul Vasile Andru, 9 august 2015, Redacţia Adevărul, *Adevărul* — http://archive.is/W5HKR
* A murit profesorul Mario Sorin Vasilescu: S-a prabusit in fata studentilor, la Moeciu, *Bună Ziua Iaşi* — http://archive.is/JYjtP
* Dictatura se ferea de yoga ca dracu' de tămâie, 16 septembrie 2009, *Jurnalul Naţional* — http://archive.is/gR7AY
* Opinia unui mare yoghin: "Ceea ce se face la Bivolaru nu este Yoga!" - dead link -, 30 octombrie 2002, Laszlo KALLAI, Ziua, copie, copie2

* Forbidden Knowledge :: Noua scoala Yoga?, Jun 26, 2007, Exmisa.org (forum Eamped - read-only)